**ОБЯСНИТЕЛНА ЗАПИСКА**

**КЪМ БЮДЖЕТА ЗА 2024 г.**

**НА АСОЦИАЦИЯ ПО ВиК НА ОБОСОБЕНА ТЕРИТОРИЯ, ОБСЛУЖВАНА ОТ**

**„ВиК” ООД – Перник**

Бюджет на Асоциация по ВиК на обособена територия – Перник, обслужвана от „ВиК” ООД – Перник за 2024 година е изготвен на база планираните годишни разходи, необходими за нормалното осъществяване на функциите на Асоциацията, съгласно Закона за водите и Правилника за организацията и дейността на асоциациите по ВиК. Основна цел на Бюджета за 2024 година е запазване на финансовата стабилност на Асоциацията и недопускане на рискове за осъществяване текущата дейност през годината.

Представяме Бюджет за 2024г., както следва:

Общият размер на приходите в Бюджет на Асоциацията за 2024 година е в размер на 77 142,86 лв., формирани както следва:

- вноска на държавата на стойност – 27 000,00 лв., съгласно чл.198в, ал.13 от Закона за водите.

- вноски на общините – общо 50 142,86 лв. (вноските на общините в бюджета са определени въз основа на предложената вноска на държавата и процентното съотношение на гласовете в общото събрание), а именно:

◦ Община Перник с процентно разпределение равно на 48,12 % и вноска в размер на 37 121.14 лв.

◦ Община Радомир с процентно разпределение равно на 9.80 % и вноска в размер на 7 560.00 лв.

◦ Община Брезник с процентно разпределение равно на 3.27 % и вноска в размер на 2 522.57 лв.

◦ Община Трън с процентно разпределение равно на 1.98 % и вноска в размер на 1 527.43 лв.

◦ Община Земен с процентно разпределение равно на 1.11 % и вноска в размер на 856.29 лв.

◦ Община Ковачевци с процентно разпределение равно на 0,72 % и вноска в размер на 555.43 лв.

Планирането на разходите е извършено на база финансово проследяване и използван натрупан опит от предходни години, прогнозиране на разходи за предстоящи дейности в приблизителни размери и остойностяване на всички разходи в разумни стойности при съответните пазарни цени.

Във връзка с изпълнението на дейностите на АВиК на обособена територия – Перник, обслужвана от „ВиК” ООД – Перник, необходимите заложени в бюджета разходи за 2024 година са следните:

Текущи разходи – 97 747.04 лв. В тях се включват разходи за персонал и други възнаграждения и плащания, задължителните осигурителни вноски от работодател, както и издръжката на АВиК – Перник за 2024 година.

Към настоящия момент в АВиК – Перник са назначени главен секретар, финансов експерт, ВиК експерт. За осигуряването на техните работни заплати са необходими 67 742.00 лв. Към тези разходи прибавяме и необходимите такива за сключване на граждански договори на лица, които ще подпомагат дейността на АВиК– Перник, при необходимост, на стойност от 4 000 лв., както и задължителните осигурителни вноски за сметка на работодателя възлизат на 13 505.04 лв.

Общата стойност на разходите за персонал възлизат на 85 247.04 лв.

При разработването на тази част от бюджета са взети предвид както новите предизвикателства пред служителите на АВиК – Перник, така и решението на правителството за увеличаване на трудовите възнаграждения в бюджетния сектор и нарастващата инфлация в страната. Взето е в предвид и предстоящото увеличаване на минималната работна заплата в страната за 2024г., с близо 20% - най-високото еднократно повишение за последното десетилетие, което от своя страна се отразява и на необходимите заложени средства за финансиране на АВиК – Перник.

Общата сума за издръжка на АВиК- Перник е равна на 12 500.00 лв. В нея се включват разходи за материали на стойност от 2 000.00 лв., консумативи (вода, горива, топлоенергия, електроенергия и др.) – 2 500.00 лв., разходи за външни услуги – 3 000.00 лв., разходи за командировки на служителите на АВиК - Перник – 2 000.00 лв., разходи за застраховка на офис обзавеждане и оборудване- 500,00 лв., както и други разходи, некласифицирани другаде – 2 500.00 лв.

Съгласно изготвения бюджет за 2024 година към 01.01.2024 година по сметката на Асоциацията са налични средства в размер на 32 811.16 лв., а в касата 761.77 лв. или общо налични средства в размер на 33 572.93 лв., които при необходимост да бъдат разходени през 2024 година до получаване на вноските на членовете на АВиК - Перник за съответната година.

Предвид заложените разходи през 2024 година е необходимо от началното салдо да бъдат разходени средства на стойност 20 604.18 лв. за покриване на разходите през годината.

Изготвеният бюджет за 2024 година на Асоциация по ВиК – Перник е съобразен с изискванията на нормативната уредба за неговото съставяне и неговото изпълнение и е една добра финансова рамка, подсигуряваща текущата дейност на Асоциацията, благоприятстваща функционирането ѝ през финансовата 2024 година.

**С УВАЖЕНИЕ,**

**ЛЮДМИЛ ВЕСЕЛИНОВ /П/**

*Председател на АВиК на обособената*

*територия, обслужвана от „ВиК“ ООД, Перник*

Изготвил:

Кристина Василева - Финансов експерт АВиК

Съгласувал:

Румяна Йотова